Diari Oficial de la Generalitat Valenciana


Sumari del DOGV 5669, del 28-12-2007 (2007/15243)

ORDE de 12 de novembre de 2007, del conseller de Sanitat, per la qual es crea el fitxer informatitzat Hera.
-----------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2007/11/12/(2)/dof/vci/html**

### Dades del document

Número de DOGV
:   5669

Data del DOGV
:   28-12-2007

Secció del DOGV
:   I. DISPOSICIONS GENERALS

Número del document
:   2007/15074


Data del document
:   12-11-2007

Organisme emissor
:   Conselleria de Sanitat

Tipus de document
:   Ordre

Descriptors 

:   * base de dades
    * legislació
    * administració regional
    * dades personals

ORDE de 12 de novembre de 2007, del conseller de Sanitat, per la qual es crea el fitxer informatitzat Hera. [2007/15990]  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que la mateixa llei s'aplicarà a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.  
Així mateix, l'article 20 de la mateixa llei disposa que la creació, modificació, o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
L'article 10 i següents del Decret 96/1998, de 6 de juliol del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determinen el procediment d'inscripció en el registre esmentat dels fitxers informatitzats de dades personals creades o gestionades pels distints òrgans i entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.  
En atenció de totes estes consideracions, segons que establix l'article 28.e) de la Llei 5/1983, de 30 de desembre, de Govern Valencià i una vegada complits els tràmits establits en l'article 12 del Decret 96/1998, de 6 de juliol, del Govern Valencià, i una vegada emés l'informe preceptiu de l'Àrea Jurídica,  
ORDENE  
Article 1  
La present orde té per objecte la creació i regulació dels fitxers informatitzats que se citen en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Article 2  
El titular de l'òrgan administratiu responsable dels corresponents fitxers adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Article 3  
Les persones afectades pel fitxer informatitzat poden exercir el seu dret d'accés, rectificació, i cancel·lació de dades, quan siga procedent, davant de l'òrgan que es concreta en esta orde.  
DISPOSICIÓ FINAL  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 12 de novembre de 2007  
El conseller de Sanitat,  
MANUEL CERVERA TAULET  
ANNEX  
Creació de fitxers  
Conselleria de Sanitat  
Agència Valenciana de Salut  
Hera  
1. Finalitat i ús del fitxer  
Registre de l'activitat que es du a terme en la prescripció de pròtesis en hospitals de la Comunitat Valenciana, en la prestació de servicis assistencials d'activitat concertada de la facturació associada.  
Usos:   
Gestió de facturació  
Gestió i control sanitari  
Procediments administratius  
Fins científics, històrics i estadístics  
2. Persones o col·lectius sobre els quals es pretén obtindre dades de caràcter personal.  
Pacients i facultatius que participen en episodis d'assistència sanitària de la conselleria de Sanitat de la Comunitat Valenciana en el marc de la prescripció de pròtesis o d'activitat concertada.   
3. Procedència, procediment i suport per a la recollida de dades de caràcter personal  
Procedència:   
El mateix interessat o el seu representant legal  
Administracions públiques  
Procediment:   
Enquestes o entrevistes  
Transmissió electrònica de dades  
Suport:   
Via telemàtica  
4. Estructura bàsica del fitxer automatitzat i la descripció dels tipus de dades de caràcter personal que hi ha incloses.  
DNI  
Núm. SS/mutualitat  
Nom i cognoms  
Adreça   
Telèfon  
Data de naixement  
Tipus de pròtesi implantada/adaptada  
Pertinença a col·legis o associacions professionals  
Dades bancàries  
5. Cessions de dades de caràcter personal i, si és el cas, les transferències de dades que es prevegen a països tercers.  
No estan previstes.  
6. Òrgan responsable del fitxer  
Agència Valenciana de Salut  
7. Servicis o unitats davant els quals pogueren exercir-se els drets d'accés, rectificació i cancel·lació.  
Director gerent de l'Agència Valenciana de Salut  
8. Mesures de seguretat amb indicació del nivell bàsic, mitjà o alt exigible: nivell alt, segons els criteris del Reial Decret 994/1999, d'11 de juny, pel qual s'aprova el Reglament de Mesures de Seguretat dels fitxers informatitzats que continguen dades de caràcter personal.


Còpia Permalink ELI